### 9.      Ansøgning om kommunegaranti - Hvidebæk Fjernvarmeforsyning

**Åbent**

Sagsnr.: 326-2015-31479       J.nr.: 13.03.00            Dokumentnr.:
326-2016-191155

**Sagstype**

Beslutning.

**Resume og sagens baggrund**

[adresse] ansøger om kommunegaranti for byggekredit
på 26.000.000 kr. i Kommunekredit. Lånet er til finansiering af en ny
halmkedel. Ansøgning om kommunegaranti kræver altid kommunalbestyrelsens
godkendelse.

Projektforslaget er godkendt på Teknik- og Miljøudvalgets
møde den 9. juni 2016.

**Indstillinger**

Direktøren indstiller, at

1. Den ansøgte
kommunegaranti for en byggekredit på 26.000.000 kr. godkendes.

2. Ansøgning om
kommunegaranti for endelig lånefinansiering fremsendes inden udgangen af 2017.

3. Der vil blive
opkrævet garantiprovision efter gældende regler ved endelig lånefinansiering.

**Behandling**

Økonomiudvalget, Kommunalbestyrelsen.

**Sagsfremstilling**

Projektet omfatter etablering af ny halmfyret kedel til
erstatning af den nuværende, der er 25 år gammel. Den nuværende kedel
bibeholdes og forventes kun anvendt i nødsituationer, idet forsyningen med
varme til forbrugerne forventes dækket 100 % via den nye halmkedel, det
eksisterende solvarmeanlæg og den eksisterende akkumuleringstank.

Anlægsentreprisen forventes udbudt i maj 2016 efter de nye
EU-udbudsregler, og anlægget forventes klart til overtagelse medio 2017.
Fjernvarmeværket forventer at optage et 25-årigt annuitetslån i [adresse]
ved den endelige lånefinansiering i 2017.

Der vil blive opkrævet garantiprovision efter gældende
regler ved endelig lånefinansiering. P.t. udgør garantiprovisionen 1 % af
lånebeløbet.

**Økonomiske konsekvenser**

Garantien får kun bevillingsmæssige konsekvenser for
kommunen, såfremt Hvidebæk Fjernvarmeforsyning ikke er i stand til at betale
lånet. Garantien påvirker ikke den kommunale låneramme. Der vil blive opkrævet
garantiprovision efter gældende regler ved den endelige lånefinansiering i
2017.

**Økonomiudvalgets møde den 22.
juni 2016:**

Anbefales.